Vigentin

El Vigentin (Vigentino in italian) l'è on quarter de Milan, situaa in del sud de la città, in del Municipi 5 e la soa via principal l'è la via Giuseppe Ripamonti.
 Stòria 
L'è on antigh centro rural. L'è staa ciamaa Vigentin perchè l'era lontan vint (viginta in latin) miglia de Pavia.

L'è staa on comun indipendent per molto temp, foeura de la zòna milanesa e che 'l partegniva a la Piev de San Donaa. Voeuna di pòrt di Bastion de Milan la se ciamava Pòrta Vigentina, situada longh la strada per Pavia, che la passava anca per Vigentin.

Come tant alter paesitt l'è staa unii a Milan sòtta Napoleon, per poeu tornà indipendent al temp di Austriach.

In del 1869 Vigentin l'è vegnuu pussee gròss perchè gh'hinn staa taccaa i comun de Quint Sô e Vaian. Grazzie a la vesinanza con Milan, in del cors del XIX secol el comun l'ha vist vengì pussee grand la soa popolazion e la soa importanza. In del 1923 l'è staa unii al capploeugh lombard insema a alter des comun.

 Alter progett 

 Vos correlaa 
 Comun inglobaa a Milan
 Pòrta Vigentina
 Foppon de San Rocch


Categoria:Quarter de Milan
Categoria:Comun de la Piev de San Donaa